stanford-oval/wikipedia huggingface dataset:
רותם אור

| --- | --- |

 לידה:  13 באוקטובר 1985 (בת 38) תל אביב-יפו, ישראל 
 מוקד פעילות:  ישראל
 תקופת הפעילות:  מ-2001
 סוגה:  אלקטרו-פופ אינדי
 שפה מועדפת:  אנגלית, עברית 
 כלי נגינה:  פסנתר, גיטרה 
 חברת תקליטים:  אנובה מיוזיק
 www.imu-music.com/totemo
 
רותם אור (נולדה ב-13 באוקטובר 1985) היא זמרת-יוצרת, מוזיקאית אלקטרו-פופ ישראלית, היוצרת בשנים האחרונות תחת שם הבמה טוטמו (באנגלית: Totemo).
ביוגרפיה

רותם אור נולדה בשיכון משפחות בבסיס חיל האוויר תל-נוף. בילדותה נדדה בין בסיסי חיל האוויר, תל נוף ונבטים, בשל העובדה שאביה שירת כטייס קרב בחייל.
דיסקוגרפיה

| # | שם אלבום | שנת יציאה | חברת תקליטים | סוג |
| --- | --- | --- | --- | --- |
| 1 | Lightly Easily | 2003 | פאקט | EP |
| 2 | Hard Magic | 05.2012 |  | אריך נגן |
| 3 | Re-Magic (Remixes by Rejoicer) | 10.2012 |  | אריך נגן |
| 4 | Heavy as my Dreams | 2014 | BLDG5 | EP |
| 5 | Desire Path | 2016 |  | EP |
| 6 | Everything Happens Only Once | 2019 |  | אריך נגן |
| 7 | Keep Burning | 2022 |  | EP |
חיים אישיים

ב-2014 חלתה בסרטן השד, ממנו החלימה.
בן זוגה היה מגיש הרדיו והמוזיקאי איל פרידמן (קוואמי), ממנו נפרדה אחרי שמונה שנים של זוגיות משותפת.
הערות שוליים

↑  גיל ח' עמית, האור שבקצה, במודיעין ניוז, 26 בספטמבר 2016
↑  עמי פרידמן ולאון פלדמן, אור בקצה: רותם אור סוף סוף משלימה עם היותה מוזיקאית, באתר nrg‏, 25 במרץ 2012
↑  דף אמן, באתר במה חדשה
↑  דף האלבום "Lightly Easily", באתר פאקט רקורדס
↑  שיר זר - משירי לאונרד כהן בעברית, באתר השרת העיוור
↑  דף האלבום "Hard Magic", באתר מוזיקה נטו
↑  מערכת וואלה! NEWS‏, רותם אור מוציאה שיר חדש - האזינו, באתר וואלה, 20 במרץ 2012
↑  אסף נבו, ‏רותם אור היא "Human Being", באתר ‏מאקו‏, 18 במאי 2012
↑  בכורה: אלבום רימיקסים לרותם אור. האזינו, באתר וואלה, 26 באוקטובר 2012
↑  אסף נבו, ‏רותם אור מוציאה אלבום חדש כ-Totemo, באתר ‏מאקו‏, 30 באוקטובר 2014
↑  Ryan Kristobak, ראיון, באתר HuffPost, אפריל 2014
↑  פוסט, בדף הפייסבוק של רותם אור
↑  שיחה עם המוזיקאית רותם אור, באתר Singulary, יולי 2016
↑  אסף נבו, ‏רותם אור: "הסרטן זה רק שנה, ואחרי זה חוזרים לחיות", באתר ‏מאקו‏, 28 בנובמבר 2014
↑   מדברים על זה עם נעמה חן ושי גולדן - הזמרת רותם אור על הגילוי סרטן השד, סרטון  באתר יוטיוב
↑  יוסי חלילי, רותם אור בהופעה: המקום בו דיוק ובשורה מוזיקלית נפגשים, באתר הארץ, 25 בדצמבר 2014
↑  Totemo Finds Highs and Lows on the West Coast in ‘See Saw’ Video, באתר spin, מרץ 2016
↑  עמי פרידמן, "אה כן? אני אראה לך מה זה סרטן", באתר ynet, 21 במרץ 2016
↑  ביקורת: רותם אור, Hits, באתר יוסמיוסיק
↑  VIDEO: TOTEMO – HITS, באתר Gorilla vs. Bear, יוני 2016
↑  Totemo Documents Her Chemotherapy in This Intimate Video for "Hits", באתר Noisey, יוני 2016
↑  התקליט Desire Path, בדף הבאנדקמפ
↑  פוסט על ספיישל קייט בוש בגלגלצ, בדף הפייסבוק של נועה ארגוב
↑  sixty words for Kate, פרסום לפרויקט באתר פטיפון
1 2 3  אורי באום, ‏רותם אור החלימה מסרטן וחוזרת עם אלבום שנולד על ספת הפסיכולוגית, באתר "Time Out ישראל", 01 באוגוסט 2018
↑  ביקורת: Totemo, Black Holes, באתר יוסמיוסיק
↑   בן שלו, טוטמו פוגעת בול במטרה עם מהלך ממזרי, באתר הארץ, 2 בפברואר 2019
↑  האלבום המלא להאזנה, באתר בנדקמפ
↑  Totemo 🌵 Succulent Sessions, נבדק ב-2021-10-19
↑  בוקר טוב, רותם אור, באתר השרת העיוור, ארכיון האינטרנט
↑  עכבר העיר, מאחורי השירים: רותם אור מספרת על שירי האלבום החדש, באתר הארץ, 13 במאי 2012
↑   דפנה ארד, סרטן השד האיץ במוזיקאית טוטמו לסיים את אלבומה החדש, באתר הארץ, 15 באוגוסט 2016
| --- | --- |
בקרת זהויות :  NLI: 987007302636505171  MusicBrainz: 5b9e6e72-411d-4704-8819-ac55d4dfa0e8  VIAF: 298141105   WorldCat (עם VIAF): 298141105
ריברבאנק ארנה

| --- | --- |

 מיקום:  הכפר האולימפי, לונדון
 קואורדינטות:  51°32′58″N 0°01′14″W﻿ / ﻿51.549444°N 0.020556°W﻿ / 51.549444; -0.020556
 תקופת הפעילות:  מאי 2012 – 2012 
 נהרס:  2012
 עלות הבנייה:  19 מיליון £
 מושבים:  15,000 (5,000 בתום המשחקים)
 ממדי משטח:  100x64 m
 אתר אינטרנט
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסריברבאנק ארנה(למפת לונדון רגילה) קנט סארי בר. בקי. הרטפורדשייר אסקסריברבאנק ארנה(למפת רובע ניוהאם רגילה) ריברבאנק ארנה(למפת רובע ניוהאם מוגדלת) ריברבאנק ארנה  he tabBackground:;tabBorder:#aaa;defaultTab:0;
 
ריברבאנק ארנה (באנגלית: Riverbank Arena) היה מתקן ספורט למשחקי הוקי שדה שהוקם בלייטון שברובע ניוהאם במזרח לונדון בירת הממלכה המאוחדת. נבנה כחלק ממתקני הפארק האולימפי שהוקמו עבור המשחקים האולימפיים של שנת 2012.
המתקן הכיל שני מגרשים למשחקי הוקי. במגרש הגדול קיימים כ-15,000 מקומות ישיבה, ובמגרש הקטן כ-5,000 מקומות ישיבה לצופים. עלות הקמת המתקן הייתה כ-19 מיליון ליש"ט. בתום המשחקים, נסגר המתקן והועתק למתחם איטן מאנור שמוקם צפונית למתחם זה.
קרב אקנומוס

קרב אקנומוס נערך ב-256 לפנה"ס, במהלך המלחמה הפונית הראשונה, בין ציי קרתגו ורומא ליד כף אקנומוס (Εκνομος, Ecnomus), בחוף הדרומי של סיקיליה (סיציליה). הקרב הסתיים בניצחון הרומאים, ואיפשר להם להעביר את זירת המלחמה מסיציליה אל אדמת קרתגו שבאפריקה. קרב אקנומוס נחשב לגדול שבקרבות הימיים בעת העתיקה.
רקע היסטורי

המלחמה הפונית הראשונה (264–241 לפנה"ס) החלה כהתערבות צבאית של הרומאים והקרתגים במלחמתו של היירון שליט סירקוסאי על השליטה בעיר מסנה שבסיציליה. עד מהרה גלש הסכסוך למאבק בין שתי המעצמות – היבשתית והימית – על השליטה באי כולו, אך גם לאחר שמונה שנות לחימה ביבשה ובים לא הצליחו הצדדים להכריע האחד את יריבו. על אף תבוסתם בקרבות הימיים ליד מילאי וטינדאריס, נותרה השליטה בים בידי הקרתגים. אוניותיהם הוסיפו להעביר באין מפריע תגבורות צבא ואספקה מקרתגו שבאפריקה אל הערים הפוניות שבסיציליה, וציים המלחמתי היווה איום מתמיד על הנתיב הימי החיוני לרומאים בין איטליה לבין צבאותיהם שמעבר למצר. למרות עליונותם בשדה הקרב הבינו הרומאים, כי כל עוד שולטים הקרתגים בים לא יוכלו לסלקם מן האי, ועל כן החליטו להעביר את המלחמה לאפריקה ולהכריע שם את קרתגו בקרב יבשה.
פוליביוס, ההיסטוריון היווני בן המאה ה-2 לפנה"ס, כותב כי "משימת הרומאים הייתה להפליג אל לוב (אפריקה)... שמאבק הקרתגים יהא לא למען סיציליה אלא למענם הם ולמען ארצם." הקרתגים הבינו במידה שווה, כי אם ינחת צבא רומאי באפריקה ייחרץ לא רק גורל עריהם בסיציליה אלא גם גורל קרתגו עצמה, ועל כן החליטו להשמיד בקרב ים את צי חיל המשלוח.
ההכנות לקרב ומניין הכוחות

הרומאים כינסו 330 חמש-חתריות ומספר לא ידוע של אניות משא (מובלות-סוסים), ובקיץ 256 לפנה"ס הפליג הצי מאיטליה אל אקנומוס שבחוף הדרומי של סיציליה, שם חנה הצבא. הצי הקרתגי, שמנה 350 חמש-חתריות, יצא מאפריקה ועגן ליד הראקליה מינואה, כ-25 קילומטרים מערבית לאקרגס. פוליביוס, המקור העיקרי לידיעותינו על הקרב, מוסר כי בכל אוניית-מלחמה רומית היו 300 חותרים ואנשי צוות ו-120 חיילים, וסך כל חיל המשלוח מנה לדבריו כמאה וארבעים אלף איש. לפי חשבונו, היו לקרתגים – בהתאם למספר אניותיהם – מאה וחמישים אלף איש ויותר.
קרוב מאוד לוודאי, כי פוליביוס שגה באומדן מספר האנשים בצי הקרתגי. הרומאים התכוננו "הן לקרב ים והן לפלישה לארץ האויב", ולכן מספר החיילים שעל סיפון כל אחת מאוניותיהם היה גדול פי שלושה ויותר מן המקובל באותה תקופה. הקרתגים, לעומתם, התכוננו לקרב ים בלבד, שבו יוכלו אוניותיהם מהירות התנועה והתמרון לנגח את אוניות הרומאים ולהטביען. כוחם לא היה בלוחמת סיפונים, ואמנם לא לכדו ולו אונייה אחת במהלך הקרב. פוליביוס כפל את מספר אניות הקרתגים ב-420 (300+120) וכך הגיע למספר של מאה וחמישים אלף בקירוב. גודלו של הכוח הקרתגי צריך להיות אפוא נמוך הרבה יותר, בין 110 אלף ל-120 אלף איש.
ההכנות לקרב ומניין הכוחות > היערכות הציים

ההפלגה בים הפתוח כרכה בחובה סכנות רבות ולא מצד איתני הטבע בלבד. במרחבי הים יכלו אוניות הקרתגים המהירות להוציא לפועל את תמרוני הניגוח בהם הצטיינו – איגוף, פריצה וכיתור. אוניות הרומאים, לעומת זאת, היו כבדות-מבנה ומהירותן נמוכה מן הרגיל בשל החיילים הרבים שהתגודדו על סיפוניהן. זאת ועוד, הרומאים נדרשו גם לגונן על מובלות הסוסים, שהיו אוניות משא איטיות מונעות במפרש. לפיכך ערכו את אוניותיהם לא בשורת חזית אחת או כפולה, כמקובל, אלא בצורת משולש.
הם חילקו את כלל הצי לארבע שייטות. השייטת הראשונה, ובראשה שש-חתרית בפיקוד הקונסול לוקיוס מאנליוס וולסו (Lucius Manlius Vulso), נערכה בטור אלכסוני כשחרטומי האוניות אל מול האויב ויצרה את הצלע הימנית הקרובה לחוף. בראש הטור האלכסוני השני ניצבה שש-חתרית נוספת, בפיקוד הקונסול השני, מרקוס אטיליוס רגולוס (Marcus Atilius Regulus), ומאחוריה אוניות השייטת השנייה. את בסיס המשולש יצרה השייטת השלישית, ערוכה בשורה חזיתית; אוניותיה גררו את מובלות-הסוסים, שכן בלתי אפשרי לנהל קרב ימי כשאוניות משא, התלויות בחסדי הרוח, משוטטות הנה והנה בזירת הלחימה. מאחורי מובלות-הסוסים הוצבה השייטת הרביעית בשורה חזיתית ארוכה יותר, שבלטה משני אגפי השייטת השלישית ואוניות המשא שלפניה. משתפסו האוניות את מקומן, קיבל המערך צורת "טריז, שקודקודו פתוח ובסיסו סגור היטב, והוא יעיל ורב-תועלת וכמעט שלא ניתן לשבירה".
מיד עם הגיע הידיעה לאוזני הקרתגים על יציאת האוניות הרומאיות לים, הזדרזו ושטו לעברן. עם התקרבם ראה חמלקרת, מפקד הצי הקרתגי, את המערך הרומאי המשולש שבאחוריו נגררות מובלות-הסוסים, החליט לנצל חולשה זו וסידר את אוניותיו בהתאם. שלושה רבעים ממספר אוניותיו חילק לשתי שייטות והציב אותן בשורה חזיתית. את הרבע הנוסף העמיד בשורת חזית בצדו השמאלי של המערך, כשהיא נוטה בזווית לעבר היבשה. השייטת הימנית, בפיקודו של חנו, נפרשה הרחק אל הים הפתוח, ובה הועמדו המהירות שבחמש-חתריות, המתאימות לביצוע תנועות איגוף וכיתור. חמלקרת עצמו התייצב באמצע המערך בפיקוד השייטת המרכזית.
מהלך הקרב

משניתן האות לקרב בצי הרומאי, פרצו קדימה השייטות הראשונה והשנייה, כשהן מכוונות את התקפתן למרכז המערך הקרתגי. חמלקרת הניח להן להתקרב, ואז פקד על אניות השייטת המרכזית להיסוב לאחור ולהעמיד פני נסוגות. הרומאים, בהתלהבותם, דלקו אחריהן, כשהם מותירים מאחור את השייטות השלישית והרביעית ואת מובלות-הסוסים. משגדל די צורכו המרחק בין שני חלקי הצי הרומאי, הורה חמלקרת לאוניותיו להסתובב לאחור ולהתנגש באויב.
תוך כדי הנסיגה המדומה של חמלקרת ואניותיו, אגפה ותקפה השייטת הימנית בפיקודו של חנו את השייטת הרומאית הרביעית, זו שהגנה על מובלות הסוסים. השייטת הקרתגית השמאלית, הסמוכה לחוף, אגפה גם היא את המערך הרומאי, והסתערה על אוניות השייטת השלישית הגוררות את מובלות-הסוסים. כך התפצלה המערכה לשלושה קרבות ימיים נפרדים, המרוחקים מרחק ניכר האחד מהשני.
ההתנגשות בין אוניות חמלקרת לשייטות הראשונה והשנייה הייתה שקולה בתחילתה, אך לבסוף גברה ידם של הרומאים. השימוש בגשרי ההשתלטות (ה'עורבים') ועליונות החיילים הרומאיים בלוחמת-סיפונים שמו לאל את התקפות הניגוח של אניות הקרתגים מהירות התנועה והתמרון, והן פנו למנוסה.
אותה שעה תקף חנו את השייטת הרביעית והסב לה אבדות. עמיתו, מפקד השייטת הקרתגית הסמוכה לחוף, כיתר את אוניות השייטת השלישית, שהתירו מיד את חבלי הגרירה. מפחד גשרי ההשתלטות של הרומאים לא ניגח את אוניותיהם, אלא דחק אותן אל עבר החוף וכמעט שהצליח להשמידן.
משגברו שני הקונסולים על חמלקרת ואניותיו, מיהרו להושיט עזרה לשייטות השלישית והרביעית ולמובלות-הסוסים הנתונות במצוקה. הם כיתרו את אניות הקרתגים, לכדו חמישים מהן על צוותן והניסו את השאר.
תוצאות הקרב

קרב אקנומוס, הנחשב לגדול שבקרבות הימיים בעת העתיקה, הסתיים בניצחון רומאי. למעלה מ-30 אוניות קרתגיות טבעו ו-64 נפלו לידי האויב. מאוניות הרומאים הוטבעו 24, אך אף אחת לא נפלה שלל. זמן קצר אחר כך נחת חיל המשלוח באפריקה באין מפריע ונערך להכרעת קרתגו בקרב יבשה על אדמתה שלה.
לקריאה נוספת

מאיר שש, המערכה על הימים – תולדות העוצמה הימית. תל אביב, משרד הביטחון – ההוצאה לאור, 1991. עמ' 125–126. העתק דיגיטלי בפרויקט בן-יהודה.
הערות שוליים

↑  פוליביוס, ספר ראשון, 26. (המובאות בתרגומו של ד"ר מאיר שש.)
1 2  שם, ספר ראשון, 26.
| --- | --- |
בקרת זהויות :  NKC: ph779400
רגורפניב

|  נתונים כימיים |
| --- | --- |
 מסה מולרית:  482.076881 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון D (אוסטרליה), קטגוריית סיכון D 
 מזהים
 קוד ATC:  L01XE21 
 מספר CAS:  755037-03-7
 PubChem:  11167602
 ChemSpider:  9342697
 
רגורפניב (regorafenib) הנמכרת בשם המסחרי סטיוורגה (stivarga) היא תרופה אונקולוגית המאושרת ורשומה לטיפול בסרטן המעי הגס (GI) וסרטן במשתית מערכת העיכול הנקרא גם גיסט (GIST).
זוהי תרופה אנטי סרטנית אורלית הניטלת בבליעה, וכלולה בסל הבריאות להתוויה של טיפול בסרטן GIST.
מנגנון הפעולה של סטיוורגה

סטיוורגה עובדת במנגנון משולש:
דיכוי ההתחלקות הבלתי נשלטת של תאי הגידול (פרוליפרציה)
דיכוי צמיחת כלי הדם החדשים שמזינים את הגידול
דיכוי סיגנלים במיקרו-סביבה של הגידול
סטיברגה שייכת למשפחת תרופות הקרויות "מעכבי מולטי-קינאז". פעילותה ביולוגית, כנגד רצפטורים אנגיוגניים, סטרומליים ואונקוגנים מסוג tyrosine kinase. רגורפניב הוא מעכב פוטנטי של הרצפטורים ל-VEGF, שלו תפקיד מרכזי באנגיוגנזה. בנוסף הוא מעכב מספר קינאזות אונקוגניות (בהן RAF ו-RET) ומספר קינאזות סטרומליות (בהן KIT ו–PDGFR) ובכך מסייע למנוע את שגשוג תאי הגידול.
גידול במעי הגס והחלחולת

סטיברגה מעכבת את הגידול הסרטני בשלושה מישורים שונים: היא עוצרת את צמיחת כלי הדם המזינים את הגידול הסרטני, פוגעת בתאי הגידול עצמם ופוגעת גם בתאי הרקמה סביב הגידול התומכים בו.
מחקר עולמי בשם CORRECT שבוצע ב-760 חולי סרטן מעי גס גרורתי, אצלם כשלו כל הטיפולים הקיימים, בדק את היעילות והבטיחות של סטיברגה בטיפול בחולים אצלם המחלה התקדמה גם לאחר הטיפולים הסטנדרטיים הקיימים. יותר מ-20 מהחולים היו מישראל, בבתי החולים איכילוב, בילינסון, רמב"ם והדסה עין כרם.
ממצאי המחקר הראו כי התרופה מצליחה להאריך חיים במספר שבועות עד מספר חודשים. בממוצע האריכה התרופה את הישרדותם בכ-6.4 חודשים בהשוואה ל-5 חודשים ללא הטיפול בתרופה.
מחקר CORRECT התפרסם בכתב העת The Lancet. בספטמבר 2012 קיבלה התרופה את אישור מנהל המזון והתרופות האמריקאי (FDA) להתוויה זו, וב-2013 גם בישראל.
גידול סטרומה במערכת העיכול

סטיוורגה היא התרופה הראשונה שהצליחה להראות במחקר קליני גדול הארכת הישרדות ללא התקדמות מחלה של חולי GIST שמיצו את כל קווי הטיפול המקובלים. סטיברגה-רגורפניב הוכיח הארכת משך הזמן ללא התקדמות מחלה (progression-free survival) בחולי GIST שמחלתם התקדמה לאחר מיצוי כל קווי הטיפול המקובלים.
במחקר קליני בשם GRID שנערך ב-199 חולים אשר טופלו ברגורפניב, נראתה האטה בצמיחת הגידול (הישרדות ללא התקדמות המחלה). בעקבות תוצאות המחקר החיוביות התרופה עברה למסלול המהיר של ה-FDA (מנהל המזון והתרופות האמריקאי) וב-2015 קיבלה התרופה את אישורו להתוויה זו סטיברגה מאושרת בישראל על ידי משרד הבריאות להתוויה זו וניתנת לחולי GIST במסגרת סל התרופות.
תופעות לוואי

תופעות הלוואי העיקריות של השימוש בתרופה כוללות: עייפות, אובדן תיאבון, תגובת עור יד/רגל, מוקוסיטיס בחלל הפה, שלשול, אובדן משקל, יתר לחץ דם, שינויים בקול.
הערות שוליים

↑  עלון התרופה סטיוורגה במשרד הבריאות
↑  Regorafenib CORRECT Trial
↑  FDA approves new treatment for advanced colorectal cancer
↑  Regorafenib in patients with metastatic GI Stromal Tumor
↑  FDA approves Stivarga for advanced gastrointestinal stromal tumors
↑  FDA Prescribing Information
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רוברט פוקסוורת'

| --- | --- |

פוקסוורת', 1975
 לידה:  1 בנובמבר 1941 (בן 82) יוסטון, טקסס, ארצות הברית
 מדינה:  ארצות הברית 
 תקופת הפעילות:  מ-1969 
 מקום לימודים:  אוניברסיטת קרנגי מלון  תיכון לאמאר, מיזורי 
 בן או בת זוג:  אליזבת מונטגומרי (1993–1995) 
 פרסים והוקרה:  פרס עולם התיאטרון (1972) 
 פרופיל ב-IMDb
 
רוברט פוקסוורת' (באנגלית: Robert Foxworth‏; נולד ב-1 בנובמבר 1941) הוא שחקן קולנוע, טלוויזיה ותיאטרון אמריקני.
ביוגרפיה

פוקסוורת' נולד ביוסטון, טקסס לארנה בת' והווארד פוקסוורת' ולמד בתיכון לאמאר בעיר הולדתו. רכש מיומנויות משחק וקיבל מלגה באמנות יפה באוניברסיטת קרנגי מלון. הוא החל לקבל תשומת לב בתור שחקן תיאטרון, במיוחד בזכות קבוצת תיאטרון בוושינגטון די. סי.. הוצע לו תפקיד ג'יי אר יואינג בסדרת הטלוויזיה "דאלאס", אך הוא סירב להצעה והתפקיד עבר ללארי הגמן.
אחד מתפקידיו הנודעים של פוקסוורת' היו בסדרה "פלקון קרסט" בתפקיד צ'ייס ג'יוברטי, אחיינה של אנג'לה צ'נינג (בגילומה של ג'יין ויימן) בין השנים 1981–1987. תפקידים חוזרים נוספים היה של ברנרד צ'נווית' בסדרה "עמוק באדמה" בין השנים 2001–2003, ד"ר פרדריק בארט ב"חוק וסדר" בין השנים 1997–2003, וד"ר לט/ד"ר בן האדלי ב"חוק וסדר: מדור מיוחד" בין השנים 2000–2005.
סדרות נוספות בהן השתתף בתפקיד אורח: ד"ר הארי פאולר ב"הוואי חמש-אפס" (1973), הסוכן דוגן/מר רייט ב"קגני ולייסי" (1988), פרנק בריילי ב"קולומבו" (1989), גנרל ויליאם הייג ב"בבילון 5" (1995-1994, בפרקים Points of Departure ו-All Alone in the Night), פרופסור הארי מתיוז ב"רצח במשיכת קולמוס" (1995), אדמירל לייטון ב"מסע בין כוכבים: חלל עמוק 9" (1996, בפרקים Homefront ו-Paradise Lost), ד"ר עזרא סטוו ב"רפואה שלמה" (2000), סנאטור ג'ורג' מונטגומרי ב"הבית הלבן" (2005), ברנסון רוז ב"בונז" (2006), השופט סיימון דבון ב"בוסטון ליגל" (2006), יושב הראש אשוון ב"סטארגייט SG-1" (2003), ואדמיניסטרטור ולאס ב"מסע בין כוכבים: אנטרפרייז" (2004, בפרקים The Forge, ‏Awakening ו-Kir'Shara).
הוא דיבב את דמותו של ד"ר המילטון בסדרת האנימציה "ליגת הצדק ללא גבולות" בשנים 2004–2005, וגם את דמותו של ראטצ'ט בסרטי הלייב אקשן "רובוטריקים", "רובוטריקים 2: הנקמה", "רובוטריקים 3: אפלת הירח" ו"רובוטריקים 4: עידן ההכחדה".
פוקסוורת' היה נשוי למרילין מק'קורמיק בין השנים 1964 ל-1974 ולהם שני ילדים. הוא נישא לאליזבת מונטגומרי בשנת 1993, אחרי עשרים שנה של חיים יחדיו, עד למותה ב-1995. באוגוסט 1998 הוא נישא לסטייסי תומאס.
רומריטו

חוליו ססאר רומרו אינספראן (בספרדית: Julio César Romero Insfrán; נולד ב-28 באוגוסט 1960) המוכר גם כרומריטו (בספרדית: Romerito) הוא כדורגלן עבר מפרגוואי.
רומריטו שיחק בין היתר בספורטיבו לוקניו (פרגוואי) (1977-1980, 1991, 1998-1996), ניו יורק קוסמוס (ארצות הברית) (1980-1983), פלומיננסה (ברזיל) (1984-1989), ברצלונה (ספרד) (1989), פואבלה (מקסיקו) (1990) ואולימפיה (1994-1992). כמו כן הוא שיחק גם בנבחרת פרגוואי.
ב-4 במרץ 2004 נבחר על ידי פלה לאחד מ-125 שחקני הכדורגל החיים הטובים בעולם והיה הנציג היחיד של פרגוואי ברשימה זו.
רחוב הקוממיות (בת ים)

|  מידע כללי |
| --- | --- |
 על שם:  מלחמת העצמאות 
 אורך:  2.4 ק"מ ק"מ
 מיקום
 מדינה:  ישראל ישראל
 עיר:  בת ים
 קואורדינטות:  32°00′14″N 34°44′52″E﻿ / ﻿32.003933791246°N 34.747662283272°E﻿ / 32.003933791246; 34.747662283272
  מפת מיקום  מפה מפורטת   (למפת גוש דן מוגדלת) רחוב הקוממיות(למפת גוש דן רגילה) רחוב הקוממיות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רחוב הקוממיות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רחוב הקוממיות  he tabBackground:;tabBorder:#aaa;defaultTab:0;
 
רחוב הקוממיות הוא אחד מן הרחובות הראשיים הארוכים בעיר בת ים.
גאוגרפיה

רחוב זה ממוקם בחלקה הדרומי של העיר. קצה אחד של הרחוב מתחיל במחלף קוממיות על כביש 20 וקצהו השני נפגש עם רחוב דרך בן-גוריון. רחוב זה הוא הרחוב הדרומי הגדול ביותר בבת ים כיום. על רחוב זה ממוקמים בית העלמין הדרום ותחנת הרכבת בת ים-הקוממיות. הציר של רחוב זה מתחיל מרחוב משה דיין בחולון, המשמש כנתיב נוסף לכיוון ראשון לציון, ובו נמצא מוזיאון אגד והמסוף האזורי של אגד לחולון ובת ים ומסתיים בחלק הצפוני-מערבי של העיר.
בסמוך למרכז הספורט צפויה להיבנה שכונה חדשה על המקטע הדרומי של הציר ואילו במקטע המערבי הוקצה שטח למלונאות.
צפיפות האוכלוסייה ברחוב זה נמוכה ביחס לשאר האזורים בעיר בת ים, אך נפח מקומות התעסוקה בציר הוא הגדול בעיר, זאת מכיוון שאזור התעשייה של העיר ממוקם לצד הרחוב במקטע ניסנבוים-הנביאים. כמו כן, הרחוב מהווה ציר תחבורתי חשוב. נפח כלי הרכב הפרטיים ברחוב. רחוב זה עשיר בתחבורה ציבורית, מדי יום עוברים עשרות קווי אוטובוס לאורך הציר. כמו כן, לאורך הרחוב שוכנים 3 מסופי האוטובוס היחידים בעיר בת ים: מסוף בית העלמין, מסוף ניסנבוים, מסוף המרינה. מסופים אלו משרתים עשרות קווים.
במסגרת התכנית "מהיר לעיר" מתוכננים להיסלל נתיבי אופניים לאורך כל הרחוב ונתיב תחבורה ציבורית במקטע שבין רכבת הקוממיות לרחוב ניסנבאום. כיום קיים קטע אחד של שביל אופניים לאורך הרחוב במקטע בין רחוב יוחנן הסנדלר עד רחוב יצחק שדה.
מסלול הקו האדום של הרכבת הקלה בגוש דן עתיד להסתיים במסוף תחבורה חדש שיבנה ברחוב ניסנבוים לצד הציר. כמו כן, אחת מתחנות הקו נקראת "תחנת הקוממיות".
הערות שוליים

↑  עיריית בת ים, תכנית אב לתחבורה בת ים (עמ' 12-13), באתר הנדסה
↑  בת ים, באתר נתיבי איילון
רומרו בריטו

| --- | --- |

 לידה:  6 באוקטובר 1963 (בן 60) רסיפה, ברזיל 
 תחום יצירה:  אומנות 
 זרם באמנות:  נאו פופ, פופ ארט 
 פרסים והוקרה:  היכל התהילה של אמני פלורידה 
 www.britto.com
 
רומרו בריטו - "Wellcome" בגן הפסלים ע"ש טופור במרכז הרפואי שיבא
רומרו בריטו (בפורטוגזית: Romero Britto; נולד ב-6 באוקטובר 1963) הוא אמן נאו פופ ברזילאי רב תחומי העוסק בציור, פיסול, הדפסת משי ובטכניקות יצירה נוספות. ביצירתו משלב בריטו מרכיבי קוביזם, פופ ארט וגרפיטי. בריטו מתגורר במיאמי ויצירותיו מוצגות במקומות רבים ברחבי העיר. לבריטו שתי גלריות במיאמי וכן גלריה בסאו פאולו.
בריטו, יליד רסיפה, החל להתעניין באמנות החלה בגיל צעיר. בהיותו בן 14 הציג את תערוכתו הראשונה ומכר את עבודתו הראשונה לארגון מדינות אמריקה. לאחר שפקד בתי ספר ציבוריים זכה במלגת לימודים לקורס הכנה ממושך לקראת בחינות כניסה לאוניברסיטה ובגיל 17 החל את לימודי המשפטים באוניברסיטת פרנמבוקו.
חלק ניכר מיצירותיו של בריטו שואבות את השראתן מחיי היום-יום. בריטו יצר גם פורטרטים של ידוענים רבים, בהם רוג'ר פדרר, דסטין הופמן, מייקל ג'ורדן, גלוריה אסטפן, אנדרה אגאסי וטד קנדי וכן דמויות נוספות רבות מתחומי הבידור והפוליטיקה. בו בזמן עיצב בריטו מותגים וצייר ופיסל יצירות עבור חברות שונות, כגון אבסולוט וודקה, דיסני, אוויאן, BMW, פפסי, אפל ויבמ, razer.
רובן נבש

רובן דיוגו דה סילבה נבש (בפורטוגזית: Rúben Diogo da Silva Neves; נולד ב-13 במרץ 1997 במוזלוס, פורטוגל) הוא כדורגלן פורטוגלי המשחק בעמדת הקשר בקבוצת אל-הילאל.
קריירת מועדונים

נבש הצטרף לאקדמיה של פורטו. כמו כן, הוא הושאל בין השנים 2013–2012 לפדרואנזה אשר פעלה כהרכב פורטו מתחת לגיל 16.
בתחילת יולי 2014, נבש היה אמור לשחק עם קבוצת המילואים של פורטו, אולם עקב פציעתו של חברו לקבוצה, נקרא נבש על ידי מאמן פורטו אז, ז'ולן לופטגי להצטרף להרכב טרום העונה של פורטו. לופטגי התרשם ונבש נשאר בהרכב.
ב-15 באוגוסט 2014, ערך נבש את הופעת הבכורה במדי פורטו בליגה הפורטוגלית בניצחון 0–2 על מאריטימו. כל זאת כשהוא בן 17 ו-5 חודשים.
נבש הפך לשחקן הצעיר ביותר הכובש שער ליגה בהיסטוריה של פורטו. חמישה ימים אחרי, נבש ערך את הופעת הבכורה בליגת האלופות במדי פורטו בניצחון 0–1 על ליל. באותו משחק נבש הפך לפורטוגזי הצעיר ביותר ששיחק בליגת האלופות.
ב-8 ביולי 2017 עבר לוולברהמפטון וונדררס ששיחקה באותה עת בליגת המשנה האנגלית ובסיום אותה עונה העפילה לפרמייר ליג.
ב-23 ביוני 2023 חתם נבש לשלוש שנים באל-הילאל הסעודית בתמורת 55 מיליון אירו.
נכלל בסגל נבחרת פורטוגל לטורנירים יורו 2020 ומונדיאל 2022.
נכלל בסגל נבחרת פורטוגל לטורניר יורו 2024.
הערות שוליים

↑  A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית)
↑  Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
| נבחרת פורטוגל – יורו 2020 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 פרננדש •  12 לופש • 13 דנילו •  14 ויליאם • 15 רפא • 16 סאנצ'ס • 17 גדש • 18 נבש • 19 גונסלבש • 20 דאלו • 21 ז'וטה • 22 ר. סילבה • 23 פליקס • 24 אוליביירה • 25 מנדש • 26 פלהיניה • מאמן: סנטוש |  1 פטריסיו •  2 סמדו •  3 פפה •  4 דיאש •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 פרננדש •  12 לופש • 13 דנילו •  14 ויליאם • 15 רפא • 16 סאנצ'ס • 17 גדש • 18 נבש • 19 גונסלבש • 20 דאלו • 21 ז'וטה • 22 ר. סילבה • 23 פליקס • 24 אוליביירה • 25 מנדש • 26 פלהיניה • מאמן: סנטוש | פורטוגל |
| נבחרת פורטוגל – מונדיאל 2022 |
| --- | --- | --- |
|  1 פטריסיו •  2 דאלו •  3 פפה •  4 דיאש •  5 גריירו •  6 פלהיניה •  7 רונאלדו •  8 פרננדש •  9 אנד. סילבה •  10 סילבה •   11 פליקס •  12 סה • 13 דנילו •  14 ויליאם • 15 ליאו • 16 ויטיניה • 17 מריו • 18 נבש • 19 מנדש • 20 קנסלו • 21 הורטה • 22 קושטה • 23 נונס • 24 אנט. סילבה • 25 אוטביו • 26 ראמוס • מאמן: סנטוש |  1 פטריסיו •  2 דאלו •  3 פפה •  4 דיאש •  5 גריירו •  6 פלהיניה •  7 רונאלדו •  8 פרננדש •  9 אנד. סילבה •  10 סילבה •   11 פליקס •  12 סה • 13 דנילו •  14 ויליאם • 15 ליאו • 16 ויטיניה • 17 מריו • 18 נבש • 19 מנדש • 20 קנסלו • 21 הורטה • 22 קושטה • 23 נונס • 24 אנט. סילבה • 25 אוטביו • 26 ראמוס • מאמן: סנטוש | פורטוגל |
| נבחרת פורטוגל – יורו 2024 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס |  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס | פורטוגל |
| --- | --- |
בקרת זהויות :  GND: 127505076X  VIAF: 5989167082549058570009   WorldCat (עם VIAF): 5989167082549058570009
קרב רוקרואה

קרב רוקרואה (צרפתית: Bataille de Rocroi, ספרדית: Batalla de Rocroi) התרחש בארדן ב-19 במאי 1643 במסגרת מלחמת צרפת-ספרד, חלק ממלחמת שלושים השנים. במהלך הקרב הצבא הצרפתי המונה 22,000 איש, תחת לואי השני, נסיך דה קונדה, השמיד הצבא הספרדי שמנה 26,000 איש תחת דום פרנסיסקו דה מלו. הקרב סימן את סיום העליונות הצבאית של האימפריה הספרדית שנחשבה עד לנקודה זאת לבלתי ניתנת לעצירה, תחילת היחלשותה של ספרד והמשך עליית הממלכה הצרפתית.